**Tiszavasvári Város Önkormányzata**

**Képviselő-testülete**

**73/2019. (II.28.) Kt. számú**

**határozata**

**A Tiszavasvári, Krúdy u. 14. sz. alatti társasház felújításához történő hozzájárulásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban kapott felhatalmazás alapján az alábbi döntést hozza:

A Képviselő-testület

1. kinyilatkozza, hogy a Tiszavasvári, Krúdy Gy. u. 14. sz. alatti társasház tulajdonosainak többségi döntése alapján **támogatja a társasházi épület külső homlokzat hőszigetelési munkáját**, a társasházban található egy önkormányzati lakás (III/7.) vonatkozásában.

2. az 1. pontban szereplő munka önkormányzati lakásra eső **1.000.000 Ft költségét** a „bérlakások alszámla” terhére, egyösszegben kívánja kifizetni – hitel igénylése nélkül - a felújítási munka befejezését követően, az Önkormányzat nevére szóló számla ellenében.

3. felhatalmazza a Polgármestert, hogy

- a költségvetési előirányzat biztosítására tegye meg a szükséges intézkedést.

- tájékoztassa a Lakásszövetkezetet a Testület döntéséről.

Határidő: azonnal, illetve esedékességkor Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**